Szegedi Tudományegyetem | Dr. Bari Ferenc professzor Fisher-díjat kapott New Orleansban
Az előadásra, melynek címe „Windows to the living brain: pathophysiology from imaging perspectives„ volt, illetve a díjátadásra október 26-án került sor.
Fisher professzor korábban a Farmakológiai intézetet vezette, fő érdeklődési területe a vese eritropoetin termelésének szabályozása, valamint a kardiovaszkuláris szabályozásban betöltött szerepe volt. Intézetében végezte az nitrogén monoxidra élettani hatásaira vonatkozó alapvető kísérleteit a későbbi Nobel díjas Louis Ignarro.
A Tulane Egyetem orvosi karán tett látogatása során Bari professzor hosszabb megbeszélést folytatott Lee Hamm professzorral, a kar dékánjával az orvosképzés és az akkreditáció aktuális problémáiról, külön szeminárium keretében találkozott PhD hallgatókkal, illetve alkalma volt megtekinteni több kutató laboratóriumot, beszélgetett több intézet (Anatómia, Élettan, Farmakológia, Főemlős) vezetőjével is.